Geir Karlsen (næringslivsleder)

Geir Magne Karlsen (født 1965) er en norsk næringslivsleder. Han har siden juni 2021 vært konsernsjef i Norwegian Air Shuttle.

Karriere 
Karlsen er utdannet bedriftsøkonom fra Handelshøyskolen BI og har jobbet for Golden Ocean Group og Songa Offshore. Deretter hadde han stillingen Group CFO i London-baserte Navig8, før han i april 2018 ble ansatt som finansdirektør i flyselskapet Norwegian.

I juli 2019 tok Karlsen over som midlertidig administrerende direktør i Norwegian, etter at Bjørn Kjos meldte sin avgang. Etter at Jacob Schram gikk av som administrerende direktør i juni 2021, etterfulgte Karlsen ham som selskapets toppsjef.

Referanser

Eksterne lenker 
  Geir Magne Karlsen hos Bloomberg.com
 Geir Magne Karlsen hos Proff.no

Norske konsernsjefer
Norwegian Air Shuttle
Alumni fra Handelshøyskolen BI
Norske tvillinger
Personer fra Sykkylven kommune